ӘЛ-ФAРAБИ aтындaғы ҚAЗAҚ ҰЛТ­ТЫҚ УНИ­ВЕР­СИТЕТІ

Г. А. Мусаева

ҚАЗАҚ ТІЛІ –

ШЕТ ТІЛІ РЕТІНДЕ

*Оқу құралы*

Жалғастырушы деңгей

*Өңделіп толықтырылған*

2-кітап

ӘОЖ 811.512.122 (075.8)

КБЖ 81.2 каз-923

 М 85

*Баспаға әл-Фараби атындағы Қазақ ұлттық университеті*

*Жоғары оқу орнына дейінгі дайындық факультетінің*

*Ғылыми кеңесі және Редакциялық-баспа кеңесі*

*(№2 хаттама 29 желтоқсан 2016 жыл);*

*Республикалық оқу-әдістемелік орталығының*

*Е.А. Бөкетов атындағы Қарағанды мемлекеттік университетінде*

*дайындық бөлім бойынша құрылған Оқу-әдістемелік бірлестік мәжілісінде*

*(№2 хаттама 16 мамыр 2016 жыл) бекітілген*

**Пікір жазғандар:**

филология ғылымдарының докторы, профессор ***Ж.Ә. Нұршайықова***

филология ғылымдарының докторы ***О.С. Жұбаева***

филология ғылымдарының докторы ***Қ. С. Күдеринова***

филология ғылымдарының докторы ***Қ.С. Қалыбаева***

**Мұсаева Г.Ә.**

Қазақ тілі – шет тілі ретінде: оқу құралы. – Өңд., толықт. 2-кітап: жалғастырушы деңгей / Г.Ә. Мұсаева. – Aлмaты: Қaзaқ уни­вер­си­те­ті, 2017. – 140б.

ISBN 978-601-04-2726-6 (ортақ)

ISBN 978-601-04-2728-0 (2-кітап)

Жалғастырушы деңгейге арналған бұл оқулық базалық деңгейде қалыптасқан тілдік дағдыларды одан әрі дамытып, түрлі тақырып аясында тілдік қарым-қатынас құзірет қалыптастыруға арналған. Әлеуметтік-тұрмыстық, әлеуметтік-мәдени салалар бойынша таңдап алынған тілдік материал және оны меңгеруге қажетті күрделі тілдік құрылымдар тіл меңгерушінің сөздік қорын көбейтіп, өз ойын еркін, жоғары деңгейде жеткізуге үйретеді.

Оқулық қазақ тілін терең меңгеріп, еркін сөйлеп үйренемін деуші барлық азаматтардың базалық білімін одан әрі дамыта алады.

Өңделіп, толықтырылып қайта басылды.

 ӘОЖ 811.512.122 (075.8)

КБЖ 81.2 каз-923

ISBN 978-601-04-2726-6 (ортақ) © Мұсаева Г., 2017

ISBN 978-601-04-2728-0 (2-кітап) © Әл-Фaрaби aтындaғы ҚaзҰУ, 2017

Алғы сөз

 Қазақ тілінің бұл оқу құралы қазақ тілін екінші немесе шет тілі ретінде меңгерудің базалық – В1 деңгейіне арналып жазылған.

Оқулықтың мақсаты – арнайы берілген тақырыптар аясында тіл меңгерушінің қазақ тілінде тілдік қарым-қатынас құзіретін қалыптастыру.

Тілді үйренуші бұл бөлімде оқулықтың базалық деңгейінде қалыптастырған білімдерін одан әрі дамыта отырып, тілдік құзіреттің жаңа деңгейіне көтеріле алады.

Оқулық әлеуметтік-тұрмыстық, әлеуметтік-мәдени салалар бойынша қарым-қатынасқа қажетті лексикалық тақырыппен, оған қажетті грамматикалық материалмен, лингвистикалық прагматикаға негізделген жаттығулар жүйесімен қамтамасыз етілген. Жаңа материалды ұсыну әдісі бірінші кітапта қалыптасқан әдіспен ұштастырылған. Грамматикалық материал функционалдық тұрғыдан іріктеліп сабақтардың тақырыбына бекітілген. Бұл тіл меңгерушінің бір деңгейден екінші деңгейге еш ауыртпалықсыз өтуіне ықпал етеді.

Оқулықта бірінші кітапта аса мұқияттылықпен сұрыпталған лексика-грамматикалық материал барынша кеңейтіліп, толықтырылып беріліп, күрделі тілдік құрылымдарды – салалас және сабақтас құрмалас сөйлемдерді меңгерту көзделген. Баяндау, сипаттау, пайымдау түрінде берілген мәтіндермен, диалогтармен құрылған жұмыс түрлері арқылы сөйлеу әрекетінің бүкіл аспектісі (тыңдалым, жазылым, оқылым, сөйлесім) қатар дамып отырады.

Бірінші және екінші кітапта «Оқыңыз, қызық! Қазақ елі қандай ел?» атты айдармен өз бетімен оқу үшін берілген мәтіндердің көмегімен қазақ тілін үйренуші азаматтың қазақ халқы, оның әдет-ғұрпы, мәдениеті, өнері, әдебиеті туралы танымдық көзқарасы қалыптасып, сол арқылы үйреніп отырған тіл табиғатын тереңірек түсінуіне жол ашылады деп ойлаймыз.

Бұл кітаптың сөздік қоры 1000-ға жуық сөз бен сөз тіркесін құрайды.

 Оқулық қазақ тілін жалғастырып, тереңдетіп оқу үшін ұсынылады.

Іске сәт!